**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑΚΟ ΕΠΙΜΕΛΗΤΗΡΙΑΚΟ**

**ΣΥΜΒΟΥΛΙΟ ΒΟΡΕΙΟΥ ΑΙΓΑΙΟΥ**

**Δελτίο Τύπου**

Το Περιφερειακό Επιμελητηριακό Συμβούλιο Βορείου Αιγαίου, διοργάνωσε την Δευτέρα 12 Απριλίου 2021, τηλεδιάσκεψη με θέμα το νέο χρηματοδοτικό εργαλείο ΓΕΦΥΡΑ 2, που αφορά την συνεισφορά του Δημοσίου για την αποπληρωμή δόσεων επιχειρηματικών δανείων για δανειολήπτες που έχουν πληγεί από τις δυσμενείς συνέπειες του κορωνοϊού covid-19.

Κεντρικός ομιλητής της εκδηλωσης ήταν **ο Ειδικός Γραμματέας Διαχείρισης Ιδιωτικού Χρέους του Υπουργείου Οικονομικών, κ. Φώτης Κουρμούσης,** ο οποίος κάλεσε τις επιχειρήσεις και τους ελεύθερους επαγγελματίες των νησιών του Βορείου Αιγαίου, να κάνουν χρήση του εν λόγω εργαλείου.

Τόσο ο κ. Κουρμούσης όσο και τα στελέχη από την ΕΓΔΙΧ, εξήγησαν τις προϋποθέσεις ένταξης και τα κριτήρια επιλεξιμότητας για το πρόγραμμα Γέφυρα 2, τονίζοντας μάλιστα ότι υπολογίζεται ότι θα βοηθηθούν πάνω από 100.000 - 150.000 μικρομεσαίες επιχειρήσεις καλύπτοντας το μεγαλύτερο ποσοστό της δανειακής τους δόσης για ένα οκτάμηνο. Η καταληκτική ημερομηνία υποβολής των αιτήσεων είναι η 9η Μαΐου, ενώ η διαδικασία έγκρισης των αιτήσεων, εφόσον πληρούνται οι προϋποθέσεις είναι θέμα λίγων ημερών.

Μετά την παρουσίαση του προγράμματος απαντήθηκαν πλήθος ερωτήσεων των συμμετεχόντων σχετικά με το πρόγραμμα.

Για περισσότερες πληροφορίες αναφορικά με το πρόγραμμα **ΓΕΦΥΡΑ 2** οι ενδιαφερόμενοι μπορούν να επισκέπτονται την ιστοσελίδα της ΕΓΔΙΧ: <http://www.keyd.gov.gr/covid19_gefyra2/>

*Μυτιλήνη, 13 Απριλίου 2021*